b'\n_START_ARTICLE_\nTalbot-Lago T26C\n_START_PARAGRAPH_\nTalbot-Lago T26C je dirkalnik francoske tovarne Talbot-Lago, ki je bil v uporabi med sezonama 1948 in 1951, ko je bilo izdelanih triindvajset primerkov dirkalnika, ki je imel 4,482L motor._NEWLINE_Prvo zmago z dirkalnikom T26C je dosegel Louis Rosier na manj\xc5\xa1i dirki za Veliko nagrado Salona v zadnjem delu sezone 1948. Rosier je dosegel tudi prvo zmago dirkalnika na dirki najvi\xc5\xa1jega tipa Grandes \xc3\x89preuves za Veliko nagrado Belgije v naslednji sezoni 1949, ko je Louis Chiron dosegel \xc5\xa1e zmago na dirki tipa Grandes \xc3\x89preuves za Veliko nagrado Francije, ob tem so trije francoski dirka\xc4\x8di dosegli \xc5\xa1e vsak po eno zmago na manj\xc5\xa1ih dirkah, Philippe \xc3\x89tancelin na dirki za Veliko nagrado Pariza, Guy Mairesse na dirki za Veliko nagrado Frontieresa in Raymond Sommer na dirki za Veliko nagrado Salona._NEWLINE_V premierni sezoni Svetovnega prvenstva Formule 1 1950 je dominirala Alfa Romeo z dirkalnikom Alfa Romeo 158 in dobila vse dirke sezone, z izjemo dirke Indianapolis 500, Louis Rosier pa se je uspel dvakrat uvrstiti na tretje mesto, na dirkah za Veliko nagrado \xc5\xa0vice in Veliko nagrado Belgije, ob tem je dosegel \xc5\xa1e dve zmagi na neprvenstvenih dirkah za Veliko nagrado Albija in Veliko nagrado Nizozemske, \xc5\xa1e tretjo zmago pa je dosegel Georges Grignard na dirki za Veliko nagrado Pariza. V 1951 je ponovno Louis Rosier dosegel najbolj\xc5\xa1o uvrstitev na prvenstvenih dirkah Formule 1 s \xc4\x8detrtim mestom na dirki za Veliko nagrado Belgije, ob tem pa \xc5\xa1e zmagi na neprvenstvenih dirkah za Velika nagrada Bordeauxa in Velika nagrada Nizozemske.'